CELEX: 62020CN0515
Language: sl
Date: 2020-10-14 00:00:00
Title: Zadeva C-515/20: Predlog za sprejetje predhodne odločbe, ki ga je vložilo Bundesfinanzhof (Nemčija) 14. oktobra 2020 – B AG/Finanzamt A

25.1.2021   
            
            
               SL
            
            
               Uradni list Evropske unije
            
            
               C 28/17
            
         
      Predlog za sprejetje predhodne odločbe, ki ga je vložilo Bundesfinanzhof (Nemčija) 14. oktobra 2020 – B AG/Finanzamt A
      (Zadeva C-515/20)
      (2021/C 28/25)
      Jezik postopka: nemščina
      
         Predložitveno sodišče
      
      Bundesfinanzhof
      
         Stranki v postopku v glavni stvari
      
      
         Tožeča stranka: B AG
      
         Tožena stranka: Finanzamt A
      
         Vprašanja za predhodno odločanje
      
      
                  1.
               
               
                  Ali je treba pojem „les za kurjavo“ iz člena 122 Direktive 2006/112/ES (1) razlagati tako, da zajema vsakršen les, ki je po svojih objektivnih lastnostih namenjen izključno kurjavi?
               
            
                  2.
               
               
                  Ali lahko država članica, ki na podlagi člena 122 Direktive 2006/112/ES določi nižjo davčno stopnjo za dobave lesa za kurjavo, področje uporabe te davčne stopnje natančno določi z uporabo kombinirane nomenklature, kot je to določeno v členu 98(3) Direktive 2006/112/ES?
               
            
                  3.
               
               
                  Če je odgovor na drugo vprašanje pritrdilen: Ali sme država članica pristojnost, ki ji je podeljena na podlagi člena 122 Direktive 2006/112/ES in člena 98(3) Direktive 2006/112/ES, da področje uporabe nižje davčne stopnje za dobavo lesa za kurjavo določi na podlagi kombinirane nomenklature, ob upoštevanju načela davčne nevtralnosti izvajati tako, da se za dobave različnih oblik lesa za kurjavo, ki se razlikujejo po svojih objektivnih značilnostih, vendar z vidika povprečnega potrošnika zaradi njihove primerljive uporabe zadovoljujejo enake potrebe (tu: ogrevanje) in si tako konkurirajo, uporabljajo različne davčne stopnje?
               
            
         (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).